
Балқаш қаласы бойынша сыбайлас жемқорлық тәуекелдерін ішкі талдау қорытындылары бойынша айқындалған сыбайлас жемқорлық тәуекелдеріне шалдыққан лауазымдар тізбесі

Сыбайлас жемқорлық тәуекелдерін ішкі талдау обьектісінің атауы:
1. «Балқаш қаласының кәсіпкерлік және өнеркәсіп ауылшаруашылығы бөлімі» ММ
2. «Балқаш қаласының жұмыспен қамту және әлеуметтік бағдарламалар бөлімі» ММ
3. «Балхаш жылу» ЖШС
4. «Балқаш энерго» КМК
5. «Балқаш қаласының ішкі саяхат бөлімі» ММ

	№ р/с
	Сыбайлас жемқорлық тәуекеліне шалдыққан лауазым:
	Сыбайлас жемқорлық тәуекелдері бар лауазымдық өкілеттіктер
	Сыбайлас жемқорлық тәуекелдері

	1
	«Балқаш қаласының кәсіпкерлік және өнеркәсіп ауылшаруашылығы бөлімі» ММ

	Бөлім сауда үстемесінің белгіленген мөлшерінің сақталуына бақылау жүргізеді.

	Бөлім маусымдық сауданы жүзеге асыруға арналған меморандумдар беруге қатысты рұқсат беру құжаттарын ресімдейді, ауыл шаруашылығы жәрмеңкесінде орналасқан сауда орындарына, сондай-ақ мерекелік саудаға рұқсаттар береді.Бөлім әлеуметтік маңызы бар азық-түлік тауарларына белгіленген сауда үстемесінің мөлшерінің сақталуына бақылау жүргізеді.Аталған қызмет бекітілген Стандартпен немесе Қағидалармен реттелмеген, бұл сыбайлас жемқорлық тәуекелдерінің туындауына ықпал етеді.2018 жылы Бөлім туралы ережеге мынадай толықтырулар енгізілді:-ауыл шаруашылығы мақсатындағы жерлерді пайдалану мен қорғауға мемлекеттік бақылауды ұйымдастыру;-ауыл шаруашылығы мақсатындағы жерлерде жер учаскелерінің меншік иелері мен жер пайдаланушылардың жерді пайдалану және қорғауына қатысты мемлекеттік бақылауды ұйымдастыру.Ауыл шаруашылығы және агроөнеркәсіптік кешен саласында тиісті біліктілігі бар штат бірлігінің болмауына байланысты ауыл шаруашылығы мақсатындағы жерлерді пайдалану мен қорғауға мемлекеттік бақылауды жүзеге асыру, сондай-ақ ауыл шаруашылығы мақсатындағы жерлерде жер учаскелерінің меншік иелері мен жер пайдаланушылардың жерді пайдалану және қорғауына қатысты мемлекеттік бақылауды ұйымдастыру ауыл шаруашылығы және агроөнеркәсіптік кешен саласындағы функционалдық міндеттердің толық әрі сапалы орындалмауына алып келеді, бұл сыбайлас жемқорлық тәуекелдерінің туындауына ықпал етеді. Шарт бойынша жұмыс істейтін қызметкерлердің (бухгалтер, статист) еңбекақысының төмен мөлшері білікті мамандарды аталған функционалдық міндеттерді орындауға тартуға мүмкіндік бермейді. Бұл да сыбайлас жемқорлық тәуекелі болып табылады және бюджеттік өтінімнің орындалуы мен нысаналы индикаторларға қол жеткізуге кері әсерін тигізеді.

	2
	«Балқаш қаласының жұмыспен қамту және әлеуметтік бағдарламалар бөлімі» ММ

	Өтініш негізінде демеушілік көмек көрсету.

	Қазақстан Республикасында демеушілік көмек нормативтік құқықтық актілермен реттелмейді және ерікті негізде көрсетіледі. Алайда халықтың әлеуметтік осал топтарына жататын тұлғалардан келіп түсетін өтініштерге байланысты мемлекеттік қызметшілер өтініш берушілердің мәселелерін шешу мақсатында қала кәсіпкерлеріне көмек көрсету туралы өтінішпен жүгінуге мәжбүр болады. Мұндай әрекеттерде сыбайлас жемқорлық сипатындағы белгілер болуы мүмкін. Осыған байланысты демеушілік көмек көрсетуге жәрдемдесу мемлекеттік органдар арқылы жүзеге асырылмауы тиіс.
Жұмыспен қамту және әлеуметтік бағдарламалар саласында сыбайлас жемқорлық құқық бұзушылықтарын жасауға ықпал ететін себептер мен жағдайларды жою жөніндегі жұмыс жалғасуда.

	3
	«Балхаш жылу» ЖШС

	Бухгалтерия қызметін үйлестіру және бірінші басшының ЭЦҚ-сын пайдалана отырып, ақша қаражатын аудару жөнінде нұсқаулар беру бөлігінде.

	– «Қазахмыс Энерджи» ЖШС-ін бенефициар ретінде көрсете отырып, алайда үшінші заңды тұлғалардың БСН-дерін көрсету арқылы жалған төлем тапсырмаларын ресімдеу және орындау, одан әрі ұрланған ақша қаражатын қолма-қол ақшаға айналдыру жолымен. Еңбек ақы ретінде көрсету арқылы қызметкерлердің банк карталарына елеулі мөлшерде ақша қаражатын аудару жолымен.Осылайша, бас бухгалтердің және қаржы-экономикалық саланы жетекшілік ететін директор орынбасарының қызметінде сыбайлас жемқорлық тәуекелдері бар.Сондай-ақ «Балқаш Жылу» ЖШС-нің бірінші басшысына өзінің ЭЦҚ-сын қатаң бақылауда ұстау, барлық шығыс төлем тапсырмалары мен ақша қаражатын аударуларды тексеру, сондай-ақ бухгалтерияның 1С жүйесінде шығыс бөлігінің шығындарын уақтылы енгізілуін бақылау қажет.
«Балқаш Жылу» ЖШС жаңа тұтынушыларды жылу желілеріне қосуға техникалық шарттар беру бойынша рұқсат беру функциясын жүзеге асырады.Объектілерді жылу желілеріне қосуға техникалық шарттарды беруден заңсыз бас тарту немесе «Балқаш Жылу» ЖШС маманына заңсыз сыйақы беру арқылы объектілерді жылу желілеріне қосу және техникалық шарттарды беру бөлігінде сыбайлас жемқорлық әрекеттерін жасау тәуекелдері бар.Осыған байланысты техникалық шарттарды алудан бас тарту жағдайларын бақылау және талдау, сондай-ақ жаңа объектілерді жылу желілеріне қосу кезінде келісудің көпсатылы жүйесін ұйымдастыру қажет.

	4
	«Балқаш энерго» КМК

	Электр энергиясын беру және жеткізуді реттейтін нормативтік құқықтық актідегі құқықтық олқылық. КВт көрсеткішін алу кезінде.

	Электр энергиясын есепке алу аспаптарынан кВт көрсеткіштерін дәл алмау, сондай-ақ Қазақстан Республикасының заңнамасында абоненттердің электр энергиясын есепке алу аспаптарындағы энергия беруші ұйымдардың пломбаларын шешу жағдайлары бойынша қайта есептеу тәртібінің көзделмеуі.
Электр энергиясын беру және жабдықтауды реттейтін нормативтік құқықтық актідегі құқықтық олқылық.
Кәсіпорынның әрбір қызметкеріне Қазақстан Республикасының заңнамасын мүлтіксіз сақтау міндеті қойылған.Сыбайлас жемқорлық тәуекелдерін айқындау сыбайлас жемқорлық фактілерінің орын алғанын білдірмейді, керісінше лауазымды тұлғалар сыбайлас жемқорлыққа қарсы заңнама талаптарын және белгіленген ішкі рәсімдерді сақтамаған жағдайда олардың туындау мүмкіндігі туралы болжам жасауға негіз болып табылады.


	5
	«Балқаш қаласының ішкі саясат бөлімі» ММ


	Ішкі саясат саласындағы қызметті жүзеге асыру, азаматтардың өтініштерінің уақтылы қаралуына бақылау жүргізуге жауапты.


	Әлеуметтік желілерді жүргізу және талдау жөніндегі бас маманның штаттық бірлігінің болмауына байланысты мекеме қызметін ақпараттық сүйемелдеудің тиімділігі мен ақпараттық кеңістікке мониторинг жүргізу сапасы төмендейді. Бұл функционалдық міндеттердің нақты бөлінбеуіне және аталған функциялардың орындалуына тиісті бақылаудың болмауына байланысты сыбайлас жемқорлық тәуекелдерінің туындауына ықпал етеді.



